ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መንግስቲ፡ ኣብ ምዕራብ ኦሮሚያ ብዝፍጠሩ ዘለው ጸገማት ዝሕተት ሸኔ'ዩ ኢሉ 28 ጉንቦት 2020 ምንጪ ስእሊ, ከማህበራዊ ሚደያ መግለጺ ስእሊ, በመንግሥት ጸጥታ አስከባሪ ኃይሎች ተገደለች ተባለችው አምሳሉ ጉደታ ኣብ ምዕራብ ኦሮሚያ ኣብ ዝርከባ ኣርባዕተ ዞባታት፡ ብፍላይ ድማ ዞባታት ምዕራብ ወለጋን ቄሌም ወለጋን፡ 'ብሓይልታት ጸጥታ መንግስቲ ቕትለት ይፍጸም ኣሎ' ዝብሉ ተደጋገምቲ መረረታት ካብ ነበርቲ ይስምዑ። ኣብ ማሕረስ ከላ ዝተቐትለት ኣደ ኣርባዕተ ቖልዑት ኣብ ዞባ ምዕራብ ወለጋ ወረዳ ላሎ ኣሰቢ፡ ቢርቢር ኣብ ዝተባህለት ጣብያ፡ ኣደ ኣርባዕተ ቖልዑት ሰበይቲ ተቐቲላ'ያ። ወይዘሮ ኣምሳሉ ጉደታ፡ ብግንቦት 13 2012 ዓ.ም [ኣቆጻጽራ ኢትዮጵያ] ኣብ ማሕረስ እንከላ፡ ካብ ሓይልታት ጸጥታ መንግስቲ ብዝተተኮሰ ጥይት ተወቒዓ ከም ዝሞተት በዓል ቤታ ኣቶ ሚረቴ ኢማና ይዛረብ። "ገዲፋቶም ዝኸደት ህጻናት፡ 'ኣዴና መዓዝ'ያ ክትመጽእ' እናበሉ ይጭቕጭቑኒ ኣለው" ይብል። "ኣስካሬን ወደይ ተጠቕሊሉ ኣብ መገዲ ረኺበዮ" ብተመሳሳሊ፡ ኣብ ዞባ ምዕራብ ወለጋ ነባሪ ወረዳ ጉንጂ ለሊሳ ተፈሪ፡ ቅድሚ ክልተ ሰሙን ኣብቲ ከባቢ ብዝተዋፈረ ናይ መንግስቲ ሓይሊ ኣብ ቀይዲ ምስ ኣተወ፡ ድሕሪ ክልተ መዓልቲ ሞይቱ ተረኺቡ። ኣዲኡ ወይዘሮ ጫልቱ ሁንዴሳ፡ ወደን ናብ ዝተኣሰረሉ ቦታ ስንቂ ሒዘን እናኸዳ ከለዋ፡ "ናይ ወደይ ኣስካሬን ብኬንዳ ተጠቕሊሉ ኣብ መገዲ ረኺበዮ። ሞት ወደይ ኣብኡ ተረዲአ" ብምባል ንቢቢሲ ተዛሪበን ነይረን። ኣብቲ ከባቢ፡ 'ምስ ኣባላት ሸኔ ርክብ ኣለዎም ወይ ደገፍቲ'ዮም' ዝበሃሉ ሰባት ይእሰሩ ከም ዘለው ነበርቲ እቲ ከባቢ ይዛረቡ። ኣብዚ ጉዳይ መብርሂ ንክንረክብ ናብ ሓለፍቲ ስራሕ መንግስቲ እቲ ኸባቢ ዝገበርናዮ ፈተነ፡ ዘዕግብ ምላሽ ከም ዘይረኸብናሉ ኣብቲ ናይ ሕሉፍ ጸብጻብ ገሊጽና ነይርና። ኦሮምያ፡ "ሬሳ ወደይ ብኬንዳ ተጠቕሊሉ ኣብ መይዳ ተደርብዩ ረኺበዮ" ኣዶ ኣብ ኦሮሚያ 12 ኣባላት ፍሉይ ሓይሊ ተቐቲሎም 'መበገሲ ኩሉ ነገር ሸኔ'ዩ' ቢቢሲ፡ ንሓላፊ ቢሮ ምምሕዳርን ጸጥታን ክልል ኦሮሚያ ብስልኪ ረኺቡዎ ነይሩ። ኣቶ ጅብሪል መሓመድ፡ ኣብ ልዕሊ ኣኽበርቲ ጸጥታ መንግስቲ ዝቐርብ ዘሎ ጥርዓን ሓሶት'ዩ ክብል እዩ ዝነጽጎ። "ጸረ ሰላም ሓይልታት ባዕሎም ቀቲሎም መንግስቲ'ዩ ፈጺሙዎ ምባል ልማዶም'ዩ" ዝበለ ኣቶ ጅብሪል፡ ፡ንሕና ሰላማዊ ዜጋ ቐቲልና ኣይንፈልጥን። እቲ መሓውር ጸጥታ'ውን ሰላማዊ ሰብ ኣይቐትልን። ንዝሞቱ ዘለው ሰባት ግን መበገሲኡን መወዳእትኡን ሸኔ'ዩ" ይብል። እቲ ሓላፊ ጸጥታን ምምሕዳርን፡ ነቶም ዝፍጸሙ ዘለው ገበናት ሸኔ እዩ ተሓታቲ ዝበለሉ ምኽንያት ከረድእ ከሎ፡ "መጀመርታ መንግስትን ህዝብን ዝሃቦም ሰላማዊ መገዲ ቃልሲ 'ኣይንቕበልን' ኢሎም ጸገም ጸጥታ ፈጢሮም'ዮም። ካልኣይ ድማ፡ ህዝቢ ናብ ዝነብረሉ ከባቢ ኣትዮም ኣብ ሞንጎ ህዝብን ሓይልታት ጸጥታን ኮይኖም ይትኩሱ ኣለው" ኢሉ። በዚ ምኽንያት፡ ንጹሃት ዜጋታት ግዳይ ይኾኑ ኣለው ይብል። ቴሌቪዥን ኦሮሚያ ዘረባ ለማ መገርሳ ኣየሕልፍን ምባሉ የካትዕ ኣሎ ምዕራብ ክልል ኦሮሚያ፡ ህይወት ኣብ ትሕቲ 'ኮማንድ ፖስት' እንታይ ይመስል?
